Fa+(adattípus)

Vizualizáció
A fák vizualizációja egyszerűbb, mint a gráfoké, ezért ezt nem közelítő, hanem pontos számítással állítjuk elő. A fa szintjeinek távolsága csak a fa magasságától függ, csúcsaitól nem és a csúcsok mindig a szülők szintjét követő szinten vannak, így az algoritmusnak csak az x koordinátákat kell előállítania.

Elrendezési szempontok

 * Minden csúcs legyen egymástól legalább egy adott minimális távolságra.
 * Legyen a lehető legkisebb a szülő és legtávolabbi gyermeke közötti távolságok összege.

Szimmetrikus elrendezés követelményei
Az elrendezési algoritmusok egyszerűbb változatai valósítják meg.
 * A gyermekek elrendezése szimmetrikus legyen, a szomszédos gyermekek között azonos távolságok vannak
 * Páratlan számú gyermek esetén a középső gyermek pontosan a szülő alatt
 * Páros számú esetén a két középső a szülőtől egyenlő távolságra, egymástól

Kiegyensúlyozott föl-le elrendező algoritmus
Alulról fölfelé haladva összegezzük, hogy a csúcsok leszármazottainak mekkora a maximális szélessége (az egy szinten levő utódok maximális száma). Majd fölülről lefele haladva fölrajzoljuk a fát, úgy, hogy a csúcspont a leszármazottak szélességének arányában elosztja a gyermekei között a számára juttatott szélességet. Ez a módszer lineáris időben eredményt szolgáltat.
 * Hátrány**: Csak kiegyensúlyozott fákra működik szépen, széthúzza a gyerekeket akkor is, ha nincs rá szükség.
 * Továbbfejlesztés**: Fölösleges gyerekszéthúzás megszüntetése.

Méretbecslő le-föl elrendező algoritmus
Felülről lefelé haladva a részfák méretének becslésén alapuló módszerrel megbecsüljük a részfák optimális sorrendjét. Alulról fölfelé haladva meghatározzuk az ágak pontos relatív elhelyezkedését, az alsóbb ágak pontos formájának ismeretében. Inkább négyzetes időben dolgozik a becslések miatt. A becslésnek a méretet szintenként kellene megbecsülnie.